ഐപിഎല് : രാജസ്ഥാന് ആവേശജയം ദുബായ് ഐപിഎലില് രാജസ്ഥാന് റോയല്സിന് ത്രസിപ്പിക്കുന്ന ജയം. അവസാന പന്തുവരെ ആവേശം നിറഞ്ഞ മത്സരത്തില് രണ്ട് റണ്ണിനാണ് രാജസ്ഥാന് പഞ്ചാബ് കിങ്സിനെ തോല്പ്പിച്ചത്. അവസാന ഓവറില് എട്ട് വിക്കറ്റ് ശേഷിക്കെ നാല് റണ് മാത്രമായിരുന്നു പഞ്ചാബിന് വേണ്ടിയിരുന്നത്. കാര്ത്തിക് ത്യാഗിയെറിഞ്ഞ ഓവറിന്റെ ആദ്യ രണ്ട് പന്തില് ഒരു റണ്ണാണ് കിട്ടിയത്. അടുത്ത പന്തില് നിക്കോളാസ് പുരാന് 32 പുറത്ത്. നാലാം പന്തില് പുതിയ ബാറ്റ്സ്മാന് ദീപക് ഹൂഡയ്ക്ക് റണ്ണെടുക്കാനായില്ല. അഞ്ചാം പന്തില് ഹൂഡയും പുറത്ത്. അവസാന പന്തില് മൂന്ന് റണ്ണായി ലക്ഷ്യം. ഫാബിയന് അലെന് പന്തില് തൊടാനായില്ല. അനായാസ ജയം പ്രതീക്ഷിച്ച പഞ്ചാബിന് അമ്ബരിപ്പിക്കുന്ന തോല്വി. ആദ്യം ബാറ്റ് ചെയ്ത രാജസ്ഥാന് 185ന് പുറത്തായി. പഞ്ചാബ് നാലിന് 183ല് അവസാനിച്ചു. പഞ്ചാബിനായി ഓപ്പണര്മാരായ മായങ്ക് അഗര്വാളും 43 പന്തില് 67 ലോകേഷ് രാഹുലും 33 പന്തില് 49 തകര്പ്പന് തുടക്കമാണ് നല്കിയത്. ഇരുവരും പുറത്തായശേഷം നിക്കോളാസ് പുരാനും എയ്ദന് മാര്ക്രവും 20 പന്തില് 26 ചേര്ന്ന് പൊരുതി. എങ്കിലും അവസാന ഘട്ടത്തില് ഇവര്ക്ക് പിഴച്ചു. ആദ്യം ബാറ്റ് ചെയ്ത രാജസ്ഥാന് മികച്ച തുടക്കമാണ് ലഭിച്ചത്. എന്നാല് അഞ്ച് വിക്കറ്റെടുത്ത പഞ്ചാബ് പേസര് അര്ഷ്ദീപ് സിങ് അവസാന ഓവറുകളില് രാജസ്ഥാനെ തളച്ചു. രജസ്ഥാന് നിരയില് യശസ്വി ജയ്സ്വാളും 36 പന്തില് 49 മഹിപാല് ലോംററുമാണ് 17 പന്തില് 43 തിളങ്ങിയത്. ഓപ്പണര് എവിന് ലൂയിസ് 21 പന്തില് 36 റണ്ണടിച്ചു. ടോസ് നേടിയ പഞ്ചാബ് ക്യാപ്റ്റന് ലോകേഷ് രാഹുല് ഫീല്ഡിങ് തെരഞ്ഞെടുക്കുകയായിരുന്നു. ഓപ്പണര്മാരായ ജയ്സ്വാളും ലൂയിസും മികച്ച തുടക്കമാണ് രാജസ്ഥാന് നല്കിയത്. ഒന്നാംവിക്കറ്റില് 54 റണ് പിറന്നു. അര്ഷ്ദീപാണ് ഈ കൂട്ടുകെട്ട് പൊളിച്ചത്. മൂന്നാമനായെത്തിയ രാജസ്ഥാന് ക്യാപ്റ്റനും മലയാളിയുമായ സഞ്ജു സാംസണ് 5 പന്തില് 4 പിടിച്ചുനില്ക്കാനായില്ല. ഇഷാന് പൊറെലിന്റെ പന്തില് വിക്കറ്റ് കീപ്പര് രാഹുലിന് പിടിനല്കി സഞ്ജു മടങ്ങി. നന്നായി ബാറ്റ് ചെയ്ത ലിവിങ്സ്റ്റോണ് 17 പന്തില് 25 റണ്ണെടുത്തു. പിന്നാലെയെത്തിയ മഹിപാല് തകര്ത്തുകളിച്ചു. നാല് സിക്സറും രണ്ട് ബൗണ്ടറിയും ഇരുപത്തൊന്നുകാരന് പായിച്ചു. ജയ്സ്വാളിനൊത്ത് സ്കോര് അതിവേഗമുയര്ത്തി മഹിപാല്. ജയ്സ്വാള് രണ്ട് സിക്സറും ആറ് ബൗണ്ടറിയും നേടി. ഇരുവരും പുറത്തായതോടെ രാജസ്ഥാന് വിരണ്ടു. നാലോവറില് 32 റണ് വഴങ്ങിയാണ് അര്ഷ്ദീപ് അഞ്ചു വിക്കറ്റ് നേട്ടം സ്വന്തമാക്കിയത്.